El Cor Ciutat de Burjassot celebra el seu tradicional concert de Nadal coincidint amb el seu XX Aniversari
2025-07-24

Enguany, el concert de Nadal del Cor Ciutat de Burjassot serà molt especial per a tots els seus components. I, ho serà, perquè la formació musical burjassotera compleix el seu XX Aniversari oferint a les veïnes i els veïns de Burjassot la seua música, les seues veus, el seu treball i els seus millors somriures en tots i cadascun dels concerts que han celebrat al llarg d’aquests 20 anys de vida.

El concert tindrà lloc en pròxim dissabte 21 de desembre, a les 20.30 hores, en la Parròquia del Sagrat Cor de Jesús del municipi i al mateix conviden a tota la ciutadania, ja que gaudiran de peces tan importants com el Magníficat, de Francesco Durant o Bava Yetu, de Christopher Tin, entre moltes altres que interpretaran.

Amb la mateixa il·lusió del primer dia, amb ganes de continuar aprenent i donant-ho en cadascuna de les actuacions, el Cor Ciutat de Burjassot vol comptar amb les veïnes i els veïns del municipi en aquest concert tan especial per a ells ja que la seua presència és un al·licient més per a seguir endavant.